Hyvä vastaanottaja,

Kutsumme Teidät Turkuun seuraamaan kokkien- ja tarjoilijoiden SM-parikilpailua 17.-18.4.2018. SM-parikilpailun voittajat edustavat Suomea Pohjoismaisissa mestaruuskilpailuissa Norjassa keväällä 2019. Pohjoismaisiin kilpailuihin lähettävänä tahona toimii MARA ry.

Tarjoilijoiden ja kokkien SM-parikilpailuja on kilpailtu Suomen ravintolakouluiksi perustettujen oppilaitosten välillä jo vuodesta 1981.

Kilpailutoiminta kokonaisuutena on muutoksessa, tavoitteenamme on kehittää ammatillisen koulutuksen tasoa, vetovoimaa ja nostaa alan arvostusta suuren yleisön ja omien toimijoiden keskuudessa Suomessa sekä Pohjoismaissa.

Tavoitteena on löytää maamme parhaat edustajat edustamaan Suomea Pohjoismaiden mestaruuskisoihin.

Teillä on mahdollisuus seurata mm. kilpailutehtävien suoritusta, tavata muita koulutuksenjärjestäjiä, toimia asiakkaana tarjoilukilpailussa sekä osallistua seminaariin, jonka aiheena on reformin vaikutus alamme kilpailutoimintaan.